Oslo-skolen har startet «en prosess» mot lærer etter opptreden i NRK-program

Den profilerte læreren Simon Malkenes fortalte NRKs Dagsnytt 18 om hverdagen i klasserommet. Det kan ende i en disiplinærsak mot ham.

17. apr. 2018 16:12 Sist oppdatert 20. april 2018

5. mars fortalte norsklektor Simon Malkenes, som arbeider ved Ulsrud videregående skole i Oslo, om livet i klasserommet. Hos Dagsnytt 18 i NRK snakket han om anonymiserte elevers oppførsel som forstyrret undervisningen, med utgangspunkt i notater fra én skoletime:

«B banner og roper. M vandrer. R har ikke gjort noe hittil i dag. M forstyrrer. B er mer opptatt av lepomade», var blant det han leste opp.